Noa Kirel

Noa Kirel (, født 10. april 2001 i Ra’anana i Israel) er en israelsk sanger, skuespiller og tv-vert. Hun anses som en av landets største popstjerner. Kirel slapp debutsingelen «Medabrim» i 2015 og har siden utgitt en rekke låter med stor suksess. Sin første engelskspråklige singel, «Drum», ble utgitt i 2019. 

Hun har vunnet MTV Europe Music Awards for beste israelske artist hver år fra 2017 til 2021, og hun representerte Israel i Eurovision Song Contest 2023 med låten «Unicorn».

Bakgrunn 
Kirel ble født Noya Kirel i Ra’anana av israelsk-fødte foreldre med askenasisk (østerriksk-jødisk) og sefardisk (marokkansk-jødisk) bakgrunn. Hun er den yngste av tre søsken. Som 14-åring i 2015 slapp hun låten «Medabrim» (snakker) og samme år fikk hun stor oppmerksomhet med «Killler». Låten ble av mange israelere sett på som provoserende, men den fikk raskt over 10 millioner visninger på YouTube og ble starten på Kirels suksessrike musikkarriere. Hun ble i 2018 den yngste dommeren på det israelske talentshowet Israel's Got Talent. I 2021 skrev hun kontrakt med Atlantic Records, og ga ut sanger som «Please Don’t Suck» og «Thought About That» som var rettet mot det amerikanske markedet.

I mars 2020 startet hun førstegangstjenesten i Israels forsvar (IDF). Der tjenestegjorde hun i et militærband frem til hun dimitterte i februar 2022. I juli samme år kunngjorde den israelske kringkasteren Kan at den hadde valgt Kirel til å representere Israel i Eurovision Song Contest 2023. Der deltok hun med låten «Unicorn» og endte på tredjeplass, Israels beste plassering siden seieren i 2018.

Referanser

Eksterne lenker 
 
 
 

Israelske sangere
Deltakere i Eurovision Song Contest 2023
Personer fra subdistriktet Petah Tikva i Israel